Zelenskiyning ta’kidlashicha, Kiyev AQShning Ukraina himoyasiga qo‘shayotgan hissasini qadrlaydi. Foto: president.gov.ua Kiyevga AQSh kongressi vakillar palatasi delegatsiyasi keldi. Bu haqda Ukraina prezidenti Volodimir Zelenskiy o‘z Telegram-kanalida ma’lum qildi. Zelenskiy Ukrainaga xavfsizlik sohasida yangi yordam paketi e’lon qilingani uchun AQShga minnatdorlik bildirdi. U ayniqsa, HIMARS yalpi o‘t ochish reaktiv tizimlari va snaryadlar taqdim etilishi ayni muddao bo‘lganini qayd etdi. Zelenskiyning qo‘shimcha qilishicha, Kiyev AQShning Ukraina himoyasiga qo‘shayotgan hissasini qadrlaydi. 22 iyul kuni AQSh prezidenti Jo Bayden Ukrainaga 175 mln dollarlik harbiy yordam paketi ajratilishi to‘g‘risidagi memorandumni e’lon qildi.